Piret Raud

**Piret Raud** (sündinud 15. juulil 1971 Tallinnas) on eesti kunstnik ja kirjanik.

## Elukäik
Ta on lõpetanud 1989. aastal Tallinna 7. Keskkooli ja 1995. aastal Eesti Kunstiakadeemia. Raud sai 1998. aastal magistrikraadi graafika erialal. 

Ta on olnud peamiselt vabakutseline kunstnik ja kirjanik, aga töötanud mõnda aega ka lasteajakirja Täheke peatoimetajana. 

Ta kuulub 1998. aastast Eesti Kunstnike Liitu ja 2006. aastast Eesti Kirjanike Liitu.

## Looming
Kunstnikuna on ta alates 1992. aastast osalenud näitustel Eestis, Lätis, Leedus, Soomes, Rootsis, Taanis, Saksamaal, Inglismaal, Itaalias, Hispaanias, Slovakkias, Venemaal, Iraanis, Jaapanis, Argentinas ja Ameerika Ühendriikides. Piret Raua tööd on esindatud Eesti Kunstimuuseumi ja Eesti Rahvusraamatukogu kogudes. Lisaks raamatuillustratsioonide loomisele on ta tegelenud ka vabagraafikaga.

Piret Raud on üks tänapäeva Eesti edukamaid lasteraamatuautoreid ja -kunstnikke. Eesti Lastekirjanduse Keskuse andmetel on ta illustreerinud üle 50 raamatu ning 2026. aasta seisuga on temalt ilmunud 25 lasteraamatut. Tema lasteluuletusi ja lühijutte on ilmunud ka kogumikes ja ajakirjas Täheke. 

Piret Raua illustreeritud raamatud on võitnud mitmeid konkursiauhindu nii kodu- kui ka välismaal. Lastekirjanikuna on ta pälvinud Eesti Kultuurkapitali kirjanduse sihtkapitali aastapreemia kolmel korral (2005, 2008 ja 2015). 2022. aastal sai ta kirjanduse sihtkapitali aastapreemia ilukirjandusliku proosa kategoorias. 2012. aastal kanti Piret Raua nimi IBBY (Rahvusvaheline Noorsookirjanduse Nõukogu) aunimekirja. Tema kirjutatud ja illustreeritud raamatuid on korduvalt avaldatud ka väljaspool Eestit (Prantsusmaal, Jaapanis, Itaalias, Lätis, Saksamaal jm).

Alates 2018. aastast on Raud kirjutanud rohkem täiskasvanud lugejatele. Seni, 2026. aastani on tema sulest ilmunud neli romaani ja kaks lühiproosakogu.

Tema lühiproosa on ilmunud ka 2023. aasta kogumikus "Eesti novell".

## Tunnustus
* 2016 Valgetähe IV klassi teenetemärk

### Illustratsioonipreemiad
* 1994 konkurss "25 kauneimat Eesti raamatut", diplom
* 1996 Kultuurilehe ja AS BürooTarve lasteraamatute kujundusvõistlus, III koht
* 1997 Karl Eduard Söödi lasteluule aastaauhind, kunstnikupreemia
* 1998 Tallinna XI graafikatriennaal, Galleria G ja Tempera OY auhind
* 1999 konkurss "25 kauneimat Eesti raamatut", diplom
* 1999 konkurss "5 kauneimat Eesti lasteraamatut", diplom
* 2000 konkurss "5 kauneimat Eesti lasteraamatut", diplom
* 2001 konkurss "5 kauneimat Eesti lasteraamatut", eridiplom
* 2002 Balti raamatukunsti konkurss, parima lasteraamatu diplom
* 2002 konkurss "25 kauneimat Eesti raamatut", diplom
* 2003 Tallinna illustratsioonitriennaal "Pildi jõud", diplom
* 2004 konkurss "5 kauneimat Eesti lasteraamatut", diplom
* 2005 konkurss "5 kauneimat Eesti lasteraamatut", diplom
* 2007 auhind silmapaistvate tulemuste eest, Bologna raamatumess, diplom
* 2009 "Kuldraamat", Eesti Rahvusraamatukogu eriauhind aasta kauneimale lasteraamatule
* 2009 konkurss "5 kauneimat Eesti lasteraamatut", diplom
* 2008 konkurss "5 kauneimat Eesti lasteraamatut", diplom
* 2016 konkurss „5 kauneimat Eesti lasteraamatut”, diplom 
* 2023 Edgar Valteri nimeline illustratsioonipreemia

### Kirjandusauhinnad
* 2004 Eesti Lastekirjanduse Keskuse, ajakirja Täheke ja kirjastuse Tänapäev lastejutuvõistluse "Minu esimene raamat" I koht ("Ernesto küülikud")
* 2005 Eesti Kultuurkapitali kirjanduse sihtkapitali aastapreemia ("Sanna ja salakütid")
* 2008 Eesti Kultuurkapitali kirjanduse sihtkapitali aastapreemia ("Printsess Luluu ja härra Kere")
* 2009 Aasta Rosina auhind ("Härra Linnu lugu")
* 2010 The White Ravens ("Härra Linnu lugu")
* 2011 Läti laste- ja noortežürii (Bērnu un jauniešu žūrija), 1. koht (3.-4. kl) ("Printsess Luluu ja härra Kere")
* 2012 IBBY aunimekiri ("Printsess Luluu ja härra Kere")
* 2013 The White Ravens ("Kolm soovi")
* 2013 Järje Hoidja ("Teistmoodi printsessilood")
* 2015 Lire ici et là ("Natuke napakad lood")
* 2015 Eesti Kultuurkapitali kirjanduse sihtkapitali aastapreemia ("Lugu Sandrist, Murist, tillukesest emmest ja nähtamatust Akslist")
* 2020 A. H. Tammsaare nimeline kirjanduspreemia ("Verihurmade aed")
* 2022 Friedebert Tuglase novelliauhind ("Pink")
* 2022 Eesti Kultuurkapitali kirjanduse sihtkapitali aastapreemia („Nimepanija”)

## Auhinnanominatsioonid
* 2014–2019; 2025 Astrid Lindgreni mälestusauhinna kandidaat
* 2016 Hans Christian Anderseni preemia nominent
* 2021 Eesti Kultuurkapitali kirjanduse sihtkapitali aastapreemia nominent ("Kaotatud sõrmed")

## Teosed
### Proosaraamatud
* "Initsiaal purjeka ja papagoiga" Tänapäev, 2018
* "Verihurmade aed" Tänapäev, 2019
* "Kaotatud sõrmed" Tänapäev, 2020
* "Portselanist nael" Tänapäev, 2021
* "Nimepanija" Tänapäev, 2022
* "Keedetud hirvede aeg" Tänapäev, 2024, ISBN 9789916176085

### Lasteraamatud
* "Kataleena isemoodi juuksed" Sinisukk, 1995
* "Ernesto küülikud" Tänapäev, 2004
* Peeter Volkonski ja Piret Raud "Onu Volgi värsiaabits" Tammerraamat, 2004
* "Sanna ja salakütid" Tänapäev, 2005
* Kauksi Ülle, Piret Raud, Kerttu Soans jt "Hääd ööd! Emade õhtujutte" Ajakirjade Kirjastus, 2006
* "Printsess Luluu ja härra Kere" Tänapäev, 2008
* "Härra Linnu lugu" Tammerraamat, 2009
* "Emma roosad asjad" Tammerraamat, 2010
* "Tobias ja teine B" Mustvalge Kirjastus, 2010
* "Natuke napakad lood" Tänapäev, 2012
* "Kolm soovi: eesti muinasjutu ainetel" Tänapäev, 2012
* "Teistmoodi printsessilood" Tänapäev, 2013
* "Roosi tahab lennata" Mustvalge Kirjastus, 2013
* "Mina, emme ja meie igasugused sõbrad" Tänapäev, 2014
* "Kõik võiks olla roosa!" Tammerraamat, 2015
* "Emili ja oi kui palju asju" Tänapäev, 2015
* "Lugu Sandrist, Murist, tillukesest emmest ja nähtamatust Akslist" Tänapäev, 2015
* "Trööömmmpffff ehk Eli hääl" Tänapäev, 2016
* "Kõik minu sugulased" Tänapäev, 2017
* "Lugu väikesest majast, kes tahtis olla kodu" Tänapäev,  2018
* "Kõrv" Tänapäev, 2019
* "Juurtega aed" Tänapäev, 2020
* "Meri" Tänapäev, 2021 
* "Järve kiri" Tänapäev, 2023 
* "Tähtis kuju" Tänapäev, 2025 

### Illustreeritud raamatud
* Aino Pervik "Keeruline lugu", Tiritamm, 1994
* Eno Raud "Kala kõnnib jala", Varrak, 1997
* "Jürikuu: igaks aprillikuu õhtuks üks maailma kõige, kõige, kõige... kaunim, vahvam, põnevam, muinasjutt!", Tiritamm, 1998
* Ellen Niit "Ühel viivul vikervalgel", Tiritamm, 1999
* Aino Pervik "Maailm Sulelise ja Karvasega", Varrak, 2000
* Astrid Reinla "Pätu", Avita 2001
* Aino Pervik "Paula lõpetab lasteaia", Tiritamm, 2001
* Aino Pervik "Paula läheb linna elama", Tiritamm, 2001
* Aino Pervik "Paula ja Joosep", Tiritamm, 2001
* Aino Pervik "Paula esimene koolipäev", Tiritamm, 2001
* Aino Pervik "Paula jõulud", Tiritamm, 2001
* Aino Pervik "Paula õpib emakeelt", Tiritamm, 2002
* Aino Pervik "Paula ja õuelapsed", Tiritamm, 2002
* Aino Pervik "Paula viiakse haiglasse", Tiritamm, 2003
* Aino Pervik "Paula läheb piknikule", Tiritamm, 2003
* Aino Pervik "Paula käib poes", Tiritamm, 2003
* Aino Pervik "Paula ja Patrik", Tiritamm, 2003
* Aino Pervik "Paula päästab Kassiopeiat", Tiritamm, 2003
* Aino Pervik "Paula mängib", Tiritamm 2003
* Aino Pervik "Paula raamatukogus", Tiritamm, 2005
* Aino Pervik "Paula läheb külla", Tiritamm, 2005
* Aino Pervik "Paula lumememm", Tiritamm, 2005
* Aino Pervik "Paula aabits", Tiritamm, 2007
* Aino Pervik "Paula sõidab kevadet vaatama", Tiritamm, 2008
* Aino Pervik "Draakonid võõrsil", Tiritamm, 2002
* Aino Pervik "Sookoll ja sisalik", Tiritamm, 2003
* Peeter Volkonski "Onu Volgi värsiaabits", Eesti Entsüklopeediakirjastus, 2004
* Aino Pervik "Kallis härra Q", Avita, 2004
* Aino Pervik "Dixi ja Xixi", Ilo, 2005
* Aino Pervik "Suleline, Puhuja ja must munk", Tänapäev, 2007
* Aino Pervik "Presidendilood", Tänapäev, 2008

### Tema teoste tõlked
* "Mister Bird's Story", 2009
* "Die Geschichte vom Herrn Vogel", Leiv, 2010
* "Emma Loves Pink", 2010 (E-raamat iPadile, iPhone'ile ja iPod Touchile)
* "Princese Skella un Leta kungs", Liels un mazs, 2011
* "La curiosa historia del señor Pájaro", Libros del Zorro Rojo, 2011
* みっつのねがい, ("Three Wishes"), Fukuinkan Shoten Publishers, 2012
* "Эрнесто и его кролики", Aleksandra, 2012
* "Monsieur Oiseau veut changer de peau", Éditions Le Pommier, 2012
* "Le thé des poissons et autres histoires", Éditions du Rouergue, 2013
* "Berts un 2B", Liels un mazs, 2013
* "Pono Paukščio istorija", Leidykla Sofoklis, 2013
* "Sa majesté Ver-de-terre et autres folles princesses", Éditions du Rouergue, 2013
* ピンクだいすき!, Fukuinkan Shoten Publishers, 2014
* "Чудные истории", Aleksandra, 2014
* "Princesse Lulu et monsieur Nonosse", Éditions du Rouergue, 2014
* "Voglio tutto rosa", Sinnos, 2014
* "Tóbiás és a 2/b", Pongrác Kiadó, 2014
* "Emily et tout un tas de choses", Éditions du Rouergue, 2015
* "Voisins zinzins et autres histoires de mon immeuble", Éditions du Rouergue, 2015
* "La principessa e lo scheletro", Sinnos, 2015
* "Princesė Lulu ir ponas Skeletonas", Dominicus Lituanus, 2015
* "Princeshat e Estonisë", Shkupi, 2015
* "Księżniczki nieco zakręcone", Finebooks, 2015
* "Historie trochę szalone", Finebooks, 2015
* "Princese pa pastu", Liels un mazs, 2016
* "Trööömmmpffff ou la voix d’Elie", Éditions du Rouergue, 2016
* "Au secours ! Maman rétrécit", Éditions du Rouergue, 2017
* "L’histoire de la petite maison qui recherchait des habitants", Éditions du Rouergue 2017
* "Une drôle de famille", Éditions du Rouergue, 2018
* "Micromamma", Sinnos, 2018
* "Trööömmmpffff o la voce di Eli", C.E.D. Centro Editoriale Dehoniano Srl, 2018
* "Тобиас и второй "Б"", Koolibri, 2018
* "Šiek tiek paikos istorijos", 700 eilučių, 2018
* "Emily e un mare di cose", C.E.D. Centro Editoriale Dehoniano Srl, 2019
* "The Ear", Thames & Hudson Ltd, 2019
* "Prismuknjene zgodbe", KUD Sodobnost International, 2019
* "Ja, mama i nasi zwariowani przyjaciele, Finebooks, 2019
* 엄마가 작아졌어요, Better Books, 2019
* "Das Ohr", Midas Verlag AG, 2020
* "Istorija apie namelį, kuris norėjo būti namais", 700 eilučių, 2020
* "Un jardin merveilleux", Éditions du Rouergue, 2020
* "Kā izglābt mazītiņo mammu", Liels un mazs, 2020
* "Ellie's Voice or Trööömmmpffff", Restless Books, 2020
* "Uho", KUD Sodobnost International, 2020
* "Uho", Ibis grafika, 2020
* "Vesins virahòus e autas hèitas deu men immòble", Canopé éditions, 2020
* "Vesins fadorlins e maitas istòrias de mon immòble", Canopé éditions, 2020
* "История о Домике, который искал себе жильцов", Popurri, 2020
* "Vesins trasfolesits e autras istòrias de mon immòble", Canopé éditions, 2021
* "Segítség! Anyu összement!" Cser Kiadó, 2021
* "Ucho", Wydawnictwo Finebooks/Adamantan, 2021
* "Emma kocha różowy!", Wydawnictwo Finebooks/Adamantan, 2021
* "Kitokios princesių istorijos", 700 eilučių, 2021
* "The Sea", Thames & Hudson Ltd, 2021
* "Das Meer", Midas Verlag AG, 2021
* 귀, Prooni Books, 2021
* "Tрохи дивакуваті історії", Vydavnytstvo, 2021
* 小房子找家人, Chang-Tang International Publishing Co, Ltd, 2021
* 뿌리깊은 나무들의 정원, Springsunshine Publishing Co, 2021

## Näitused
* 1993 Riia minigraafikatriennaal, Riia
* 1993 Eesti kunsti ülevaatenäitus, Tallinn
* 1996 Eesti kunsti ülevaatenäitus "Figuraalne kunst 96", Tallinn
* 1997 Eesti kunsti ülevaatenäitus "Joonistus, graafika, skulptuur", Tallinn
* 1998 Eesti nüüdisgraafika näitus, Tallinn
* 1998 Kunstnikuraamatunäitus "Kogutud seosed", Tallinn
* 1998 Tallinna XI Graafikatriennaal, Tallinn
* 1998 Kaliningradi V Graafikabiennaal, Kaliningrad, Venemaa
* 1998 Kunstirühmitus "Ydi" aastanäitus "Maa ja taevas", Pärnu
* 1999 Kunstisuvi 1999 näitus "Motiiv", Haapsalu
* 2001 Eesti nüüdisgraafika näitus, Tallinn
* 2001 Tallinna XII Graafikatriennaal, Tallinn

### Isikunäitused
* 1993 Baroti Galerii, Klaipėda, Leedu
* 1995 Draakoni Galerii, Tallinn
* 1997 Galerii Sammas, Tallinn

### Raamatunäitused
* 2000 Eesti raamatuillustratsioonide näitus, Oulu, Soome
* 2000 Raamatukunsti Triennaal Vilnius 2000, Vilnius, Leedu
* 2001 Józef Wilkoni mälestuseks korraldatud Euroopa illustratsioonide biennaal, Jaapan
* 2003 Tallinna illustratsioonitriennaal, Tallinn, Eesti
* 2005 Bratislava illustratsioonibiennaal, Bratislava, Slovakkia
* 2007 Bratislava illustratsioonibiennaal, Bratislava, Slovakkia
* 2007 Bologna raamatumessi illustraatorite näitus, Bologna, Itaalia
* 2009 Bratislava illustratsioonibiennaal, Bratislava, Slovakkia
* 2013 Bratislava illustratsioonibiennaal, Bratislava, Slovakkia

## Isiklikku
Ta on lastekirjanike Eno Raua ja Aino Perviku tütar, tal on vennad Rein Raud ja Mihkel Raud.

Tema poeg on Paul Johannes Raud.

## Viited

## Välislingid

* Piret Raud
* E-Kunstimuuseum
* Mari Peegel. Piret Raud: hea on olla iseenda peremees. Eesti Päevaleht, 27. veebruar 2009